**Hrvatski studiji Sveučilišta u Zagrebu organiziraju Znanstveno - stručni skup**

**„Biblioterapija u nastavi književnosti“**

Skup će se održati 9. i 10. Studenog 2018. u knjižnici Hrvatskih studija Sveučilišta u Zagrebu. Organizatori skupa su Odsjek za kroatologiju i Odsjek za edukacijske znanosti i naobrazbu nastavnika.

Tema Skupa motivirana je nedavnim istraživanjima i vrlo zanimljivim rezultatima istraživanja koja su provedena u sklopu projekta popularizacije znanosti „Biblioterapijske kompetencije u nastavi književnosti“. Istraživanje provedeno na velikom uzorku učenika te nastavnika književnosti definitivno ukazuje na potrebu primjene biblioterapije kao metode u nastavi književnosti. Na primjenu biblioterapije u nastavi književnosti upućuje evidentan problem komuniciranja neosvještenih emocija pri interpretaciji književnog djela.

Razumijevanje književnosti u kontekstu stvarnog emocionalnog doživljaja svijeta jedna je od najvećih vrijednosti književnosti uopće. Ukoliko ta funkcija književnosti izostane u nastavnome procesu, u pitanje se dovodi temeljna odgojna funkcija književnosti i to u području od možda najveće važnosti za čovjeka – na području emocionalne osviještenosti i zrelosti. Niti jedan drugi predmet u školama nema takvu mogućnost pristupa i osvještavanja emocija kao što je nastava književnosti.

Stoga je temeljni cilj ovoga Skupa upozoriti na važnost osvještavanja emocija u nastavi književnosti te se u tome smislu nudi i vrlo funkcionalan alat kroz primjenu literarne biblioterapije. Sve navedeno vodi do unapređivanja znanja i vještina s područja metodike nastave književnosti, odgojene uloge književnosti te mogućnosti izravnog i neizravnog utjecaja na psihološku dobrobit učenika i nastavnika te društva u cjelini.

Predavači i predavanja na Skupu su (redom izlaganja na Skupu):

Nina Lekić, mag. educ. croat.

Sveučilište u Zagrebu – Hrvatski studiji

*Biblioterapijske kompetencije u nastavi književnosti*

prof. dr. sc. Estela Banov, Tatjana Rogina

Sveučilište u Rijeci, Filozofski fakultet u Rijeci – Odsjek za kroatistiku

*Interes za biblioterapiju kod studenata nastavničkog smjera diplomskih studija
na Odsjeku za kroatistiku u Rijeci*

prof. dr. sc. Karol Visinko

Sveučilište u Rijeci, Filozofski fakultet u Rijeci – Odsjek za kroatistiku

*Poslovično blago u biblioterapiji*

Ivan Miškulin, Filip Kušter, Roberta Špoljarić

Sveučilište u Rijeci, Filozofski fakultet u Rijeci – Odsjek za kroatistiku

*Nije teško ustima bubnjati, Gdje je kome mjesto i tko je kakav (recitali)*

doc. dr. sc. Vjekoslava Jurdana, doc. dr. sc. Sandra Kadum, Barbara Grgec

Sveučilište Jurja Dobrile u Puli, Fakultet za odgojne i obrazovne znanosti

*Učenička recepcija na primjeru djela „Čudnovate zgode šegrta Hlapića“ u suvremenom kontekstu*

mr. sc. Ivana Bašić, prof.

Balans centar za logopedagogiju i biblioterapiju

*Komunikacijsko značenje metafore putovanja u nastavi književnosti*

dr. sc. Ljiljana Sabljak

Knjižnica grada Zagreba

*Uloga emocija u procesu interpretacije književnog djela vođenim čitanjem*

Dunja Jurić Vukelić, mag. psych.

Sveučilište u Zagrebu – Hrvatski studiji

*Psihologija čitanja: kako motivirati male čitače?*

Valentina Mašić, mag. rehab. educ.

Sveučilište u Zagrebu, Edukacijsko – rehabilitacijski fakultet

*Gregor Samsa u ulozi osobe s invaliditetom*

Dragica Dujmović Markusi, prof.

Gimnazija Lucijana Vranjina

*Čitatelj književnoga teksta između emocija i „istine“: interpretacija bajke Ivane Brlić-Mažuranić Kako je Potjeh tražio istinu u srednjoj školi (gimnazijski program)*

Suzana Ruško, prof.

Osnovna škola Šestine

*Biblioterapijsko vođeno čitanje*

mr. sc. Jasna Košćak, prof.

XVI. gimnazija

*Gundulićeve Suze sina razmetnoga u suvremenom čitanju*

doc. dr. sc. Vjekoslava Jurdana, doc. dr. sc. Sandra Kadum, Daniela Lovreković

Sveučilište Jurja Dobrile u Puli, Fakultet za odgojne i obrazovne znanosti

*Zastupljenost lektirnih naslova u školskoj knjižnici kao kriterij odabira učitelja za obvezan popis lektire*

Milena Ajduković

Knjižnice grada Zagreba – Knjižnica Novi Zagreb

*Razgovarati o knjigama? O, da!*

*Iskustvo Čitateljskog kluba Knjižnice Novi Zagreb*

Iva Klak Mršić, Keti Krpan, Jelena Pisačić

Knjižnice grada Zagreba – Knjižnica Jelkovec, Knjižnica Selčina, Knjižnica Dubec

*Uloga biblioterapije u narodnoj knjižnici*

Iva Ćalić, mag. edu. hist., dipl. bibl.

Ružica Grbešić, mag. edu. croat., mag. edu. soc., dipl. bibl.

Sveučilište u Zagrebu – Hrvatski studiji

*Biblioterapijsko čitanje bajki Hansa Christiana Andersena u Dječjem vrtiću „Šegert Hlapić“*

doc. dr. sc. Davor Piskač

Sveučilište u Zagrebu – Hrvatski studiji

*Razlika između biblioterapije i literarne biblioterapije*

Na kraju će se skupa održati i prezentacija priručnika za nastavnike Rone Bušljeta i Davora Piskača L*iterarna biblioterapija u nastavi književnosti* te će se najaviti skoro izdavanje knjige (udžbenika) iz literarne biblioterapije Davora Piskača naslova *O književnosti i životu. Primjena načela literarne biblioterapije u čitateljskoj praksi.*